

**Алматы қаласы әкімдігінің 2005 жылғы 12 желтоқсандағы N 5/823 Алматы қаласының мемлекеттік коммуналдық меншік нысандарын (мүлкін) мүліктік жалға беру (аренда) Ережелерін бекіту туралы қаулысына өзгертулер мен толықтырулар енгізу туралы**

***Күшін жойған***

Алматы қаласы әкімдігінің 2006 жылғы 24 сәуірдегі N 2/561 қаулысы. Алматы қаласы Әділет департаментінде 2006 жылғы 18 мамырда N 702 тіркелді. Күші жойылды - Алматы қаласы әкімдігінің 2012 жылғы 11 сәуірдегі N 2/296 қаулысымен

      Ескерту. Күші жойылды - Алматы қаласы әкімдігінің 2012.04.11 N 2/296 қаулысымен.

      Қазақстан Республикасының "Қазақстан Республикасындағы жергілікті мемлекеттік басқару туралы" Заңының 27 бабына сәйкес және коммуналдық меншікті тиімді басқару және иелік ету мақсатында, Алматы қаласының әкімдігі **ҚАУЛЫ ЕТЕДІ:**  
      
1. Алматы қаласы әкімдігінің "Алматы қаласының мемлекеттік   коммуналдық меншік нысандарын (мүлкін) мүліктік жалға беру (аренда) Ережелерін бекіту туралы" 2005 жылғы 12 желтоқсандағы N 5/823 қаулысына келесі өзгерістер мен толықтырулар енгізілсін (нормативтік құқықтық актілерді мемлекеттік тіркеу Реестрінде 2006 жылғы 24 қаңтарда N 693 болып тіркелді, "Вечерний Алматы" 2006 жылғы 14 ақпанда N 29-30, "Алматы ақшамы" 2006 жылғы 14 ақпанда N 17 газеттерінде жарияланды):   
      Көрсетілген қаулымен бекітілген, Алматы қаласының мемлекеттік коммуналдық меншік (мүлік) нысандарын мүліктік жалға беру (аренда) тәртібі туралы Ережеде:  
      
60 тармақтың 2, 3 және 4 тармақшалары келесі редакцияда баяндалсын:   
      "2. Алматы қаласының коммуналдық меншігіндегі жайлардың мүліктік жалдау төлемін есептеу үшін, айлық есептік көрсеткішіне белгіленген коэффициент:

|  |  |  |
| --- | --- | --- |
| N№ | Жалға алушының аталуы,қызмет түрі | Жылына 1 шаршы метр сомасы (коэффициент мөлшерлемесі) |
| 1 | Тауар өнімін өндіру үшін пайдаланылатын жайлар(цех,қойма) | 3 |
| 2 | Жоғары,орта және мектепке дейінгі білім беру, спорт секциялары,оқу курстары | 2 |
| 3 | Сауда | 10 |
| 4 | Қызмет көрсету кәсіпорындары, сонымен қатар денсаулық сақтау,сұлулық салондары, техникалық қызмет көрсету стансалары | 6 |
| 5 | Мәдениет нысандары, сонымен қатар мұражайлар, кітапханалар, Ұлттық мәдени орталықтар, өнер шеберханалары, көрме залдары | 1 |
| 6 | Коммерциялық емес ұйымдар | 2 |
| 7 | Мейрамханалар, кафе, арақ-шарап бұйымдарын сататын дәмханалар | 10 |
| 8 | Мемлекеттік мекемелердегі қоғамдық тамақтандыру | 0,4 |
| 9 | Қоғамдық тамақтандыру | 4 |
| 10 | Республикалық бюджеттен қаржыландырылатын мемлекеттік мекемелер | 0,3 |
| 11 | Республикалық мемлекеттік кәсіпорын | 1 |
| 12 | Коммуналдық мемлекеттік кәсіпорын | 0,3 |
| 13 | Басқалары(валюта айырбастау пунктері, ломбардтар, дәріханалар және тағы басқа) | 10 |

      Жергілікті бюджеттен қаржыландырылатын мемлекеттік мекемелер, денсаулық сақтау, білім, мәдениет, әлеуметтік қорғау және спорт саласындағы коммуналдық мемлекеттік қазыналық кәсіпорындар жалдау төлемінен босатылады.  
      
3. Нысанның орналасқан жерін ескеретін коэффициент:   
      1) Әл-Фараби даңғылы, Қажымұқан көшесі (солтүстік жағы) - Қожамқұлов көшесі (шығыс жағы) - Райымбек даңғылы (оңтүстік жағы) - Луганский көшесі (батыс жағы) шекараларында орналасқан жайларға белгіленген коэффициент - 2;    
      2) Тимирязев көшесі (солтүстік жағы) - Әуезов көшесі (шығыс жағы) - Райымбек даңғылы (оңтүстік жағы) Қожамқұлов көшесі (батыс жағы) шекараларында орналасқан жайларға белгіленген коэффициент- 1,4;   
      3) Тимирязев көшесі (солтүстік жағы) - Розыбақиев көшесі (шығыс жағы) - Райымбек даңғылы (оңтүстік жағы) - Әуезов көшесі (батыс жағы) шекараларында орналасқан жайларға белгіленген коэффициент - 1,2;   
      4) Түрксіб ауданында орналасқан жайларға белгіленген коэффициент - 0,9.  
      
4. Нысанның жайлылығын ескеретін коэффициент:    
      1) Жер асты жайлары және күрделі жөндеуді қажет ететін жайлар үшін - 0,7.   
      2) Орталық жылусыз жайлар немесе ғимаратта орналасқан суық, ыстық сумен, кәрізбен жабдықталынбайтын жайлар - 0,9".  
      
2. Осы қаулы алғаш ресми жарияланған күннен бастап қолданысқа енгізіледі.  
      
3. Осы қаулының орындалуын бақылау Алматы қаласы әкімінің бірінші орынбасары А.Қ. Бүкеновке жүктелсін.

*Алматы қаласының әкімі*

*Әкімдік хатшысы*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК